Gyula (keresztnév)


A Gyula régi magyar férfi személynév, ami a török eredetű gyula méltóságnévből ered, mely a török jula (fáklya) szóból származik. A honfoglalás korában az ország második főméltóságát nevezték így. A nevet már 1795-ben tévesen, de szándékosan azonosították a latin Julius névvel. Így lett a név női megfelelője a Júlia.

Gyakorisága 
A gyula méltóságnév hamar személynévvé vált, már a Képes krónikában olvashatunk Gyula nevet viselő pogány vezérről:
"Ezután Szent István király híres és eredményes hadat indított nagybátyja ellen, akit Gyulának hívtak." Szent Gellért legendájában is olvasni lehet egy Gyula vitézről. A név ezután feledésbe merült, és csak a 19. században újították fel több más régi névvel együtt, amik közül a Gyula igen gyorsan népszerűvé vált. 1870-75 között Debrecenben a reformátusok között a 10., a katolikusok között a 4. legnépszerűbb név volt.

Az 1950-es években a 12., 1967-ben a 19. legnépszerűbb férfinév volt, de a 80-as évekre visszacsúszott a 35. helyre. Az 1990-es években gyakori név, a 2000-es években a 62-78. leggyakoribb férfinév.

Névnapok 
 április 12.
 május 27.
 június 28.
 július 1.

Híres Gyulák 
 Aggházy Gyula festőművész
 id. Andrássy Gyula gróf, miniszterelnök
 ifj. Andrássy Gyula gróf, legitimista politikus, államtudós
 Babos Gyula jazz-gitáros
 Bádonyi Gyula labdarúgó, az első magyar labdarúgó válogatott kapusa
 Benczúr Gyula festőművész
 Bóbis Gyula olimpiai bajnok birkózó
 Bodrogi Gyula színművész
 Cseszneky Gyula gróf, költő, macedón nagyvajda
 Csikai Gyula fizikus, az MTA tagja
 Csortos Gyula színművész
 Dallos Gyula örökös magyar díjlovas bajnok, mesteredző
 Deák Bill Gyula rock- és bluesénekes
 Derkovits Gyula magyar festőművész és grafikus
 Dobos Gyula zeneszerző, producer
 Gál Gyula kézilabdázó, az MKB Veszprém KC és a Magyar válogatott beállója
 Germanus Gyula orientalista, író
 Glykais Gyula kétszeres olimpiai bajnok kardvívó
 Gózon Gyula színművész
 Gömbös Gyula politikus, miniszterelnök
 Grosics Gyula labdarúgó, az aranycsapat tagja
 Hincz Gyula festőművész, grafikus
 Hodossy Gyula felvidéki költő, író
 Horn Gyula politikus, miniszterelnök
 Horváth Gyula színművész, komikus
 Illyés Gyula író, költő
Jenei Gyula költő
 Kabos Gyula színész, komikus
 Kállai Gyula politikus, miniszterelnök
 Károlyi Gyula gróf, politikus, miniszterelnök
 Katona Gyula matematikus, az MTA tagja
 Kellner Gyula atléta
 Koi Gyula közigazgatási jogász, államtudós 
 Kristó Gyula történész, az MTA tagja
 Krúdy Gyula író
 László Gyula régész, a kettős honfoglalás elméletének megalkotója
 Lóránt Gyula labdarúgó az aranycsapat tagja
 Németh Gyula nyelvész, turkológus, az MTA tagja
 Ortutay Gyula politikus, néprajzkutató
 Pados Gyula operatőr
 Pártos Gyula építész
 Pauler Gyula történész, az MTA tagja
 Porga Gyula Veszprém polgármestere
 Sáringer Gyula agrármérnök, az MTA tagja
 Sebestyén Gyula néprajzkutató, író, az MTA tagja
 Stetka Gyula festőművész
 Stenszky Gyula operatőr
 Szabó Gyula színművész (például Bubó doktor hangja)
 Szapáry Gyula gróf, politikus, miniszterelnök
 Szegedi Gyula orvos, az MTA tagja
 Szekfű Gyula történész, az MTA tagja
 Szőkefalvi Nagy Gyula matematikus, akadémikus, tanszékvezető egyetemi tanár,
 Török Gyula ökölvívó, olimpiai bajnok
 Ugró Gyula, Újpest város első polgármestere
 Vikidál Gyula énekes
 Wlassics Gyula báró, politikus, az MTA tagja
 Zolnai Gyula nyelvész
 Zsivótzky Gyula kalapácsvető, olimpiai bajnok

Pápák 
I. Gyula pápa
II. Gyula pápa
III. Gyula pápa

Egyéb Gyulák

Vezetéknévként 
A Gyula és változata, a Gyulafi elterjedt vezetéknév.

Az irodalomban 
 Fekete István Tüskevár és Téli berek című regényeiben Tutajos igazi neve Ladó Gyula Lajos

Földrajzi névként 
 Gyula, város Békés vármegyében
 Gyulaháza, Gyulakeszi, Gyulafirátót, magyar települések
 Gyulafehérvár, román város, mely a gyula főméltóságot viselők székhelye volt.

Egyéb 
 gyula kisasszony a neve a tájnyelvben a nőies természetű fiatalembernek.

Jegyzetek 

Magyar keresztnevek (Gy)
Férfikeresztnevek (Gy)
Török eredetű magyar férfikeresztnevek
Magyar eredetű magyar férfikeresztnevek
Régi magyar férfi személynevek